ANDREW WOMMACK EVANKELIUMIN ÄÄRELLÄ
USKO SAANEESI 27/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Opetussarjani aiheesta Usko saaneesi on jo melkein lopussa.
Tämä on väkevää opetusta. Aiheesta on saatavana kirja.
Kirja on olemassa myös espanjankielisenä versiona.
Sarjan alaotsikko on: Älä enää metsästä sitä, mitä sinulla jo on.
Opetus on saatavana myös CD- ja DVD-levyillä sekä työkirjana, -
joka on suunniteltu siten, että voit opettaa muita.
Kuten jo sanoin, sarjan viimeiset jaksot ovat käsillä.
Kannattaa tilata materiaalit. Kyse ei ole siitä, että saisimme -
paljon tuotteita myytyä. Tarjoamme niitä jopa ilmaiseksi.
Kyse on siitä, että saat ne käsiisi.
Uskon todella, että tämä väkevä totuus voi muuttaa elämäsi.
Se on muuttanut jo tuhansien ihmisten elämän, ja voit olla yksi heistä.
Tiedän, että moni teistä rukoilee Jumalan johdatusta.
En usko, että katsotte tätä sattumalta. Jumala haluaa puhua teille jotain.
Viimeksi puhuin Matteuksen luvusta 17, jossa opetuslapset kysyivät, -
mikseivät voineet ajaa pahaa henkeä ulos pojasta.
Jeesus vastasi: "Epäuskonne tähden".
Painotin, ettet tarvitse suurta uskoa etkä erityisen paljon uskoa.
Pienenpienikin usko, pikkuruisen sinapinsiemenen kokoinen, -
riittää kaikkeen, ellei epäusko tee sitä tyhjäksi.
Olen käyttänyt tätä esimerkkiä ennenkin, joten olet ehkä kuullut sen.
Jos valjastaisit hevosen noin 450-kiloisen painon eteen, -
se pystyisi vetämään painoa, vaikka painaa itsekin noin 500 kiloa.
Mutta jos yhtä iso ja vahva hevonen vetäisi painoa toiseen suuntaan, -
se ei liikahtaisikaan, vaikka hevoset vetäisivät valtavalla voimalla.
Voimat kumoaisivat toisensa.
Samoin käy, jos sinussa on yhtä aikaa uskoa ja epäuskoa.
Sinapinsiemenen kokoinen usko riittää siirtämään vuoren, -
ellet epäile sydämessäsi, mutta ongelma on, -
etteivät useimmat ymmärrä, että epäusko tekee uskon tyhjäksi.
Jos he yrittävät uskoa, että Jumala tekisi heille jotain, -
he kokevat tarvitsevansa enemmän, suurempaa ja vahvempaa uskoa.
Uskon määrä ei ole ongelma. Sitä on enemmän kuin tarpeeksi.
Meillä on monesti sinapinsiemenen verran uskoa ja valtavasti epäuskoa.
Roomalaiskirjeen luvussa 4 puhutaan Abrahamista -
ja siitä, kuinka hän uskoi Jumalaan. Roomalaiskirjeen luku 4, jae 17.
"niinkuin kirjoitettu on: 'Monen kansan isäksi minä olen sinut asettanut' -
sen Jumalan edessä, johon hän uskoi ja joka kuolleet eläviksi tekee -
ja kutsuu olemattomat, ikäänkuin ne olisivat.
Ja Aabraham toivoi, vaikka ei toivoa ollut, -
ja uskoi tulevansa monen kansan isäksi, tämän sanan mukaan: -
'Niin on sinun jälkeläistesi luku oleva', -
eikä hän heikontunut uskossansa..." Jakeen loppu kuvaa vahvaa uskoa.
Jae 19 "vaikka näki, että hänen ruumiinsa oli kuolettunut -
- sillä hän oli jo noin satavuotias - ja että Saaran kohtu oli kuolettunut".
Abraham oli noin 99-vuotias tämän lupauksen saadessaan, -
ja hänen vaimonsa Saara oli noin 90-vuotias.
Ja kun lapsi syntyi, Abraham oli satavuotias ja Saara 91.
Kuvittele, että pyytäisit Jumalalta lasta, ja kun olisit 99-vuotias, -
Hän lupaisi sen vuoden päästä. Monelle tämä ei olisi siunaus.
Moni ei haluaisi perustaa perhettä enää satavuotiaana, -
mutta jos kuvitellaan, että haluaisit sitä vielä -
ja Jumala sanoisi, että saisit lapsen vuoden päästä, miten vastaisit?
Älä yritä vetää mitään hyvän uskovan roolia, vaan ole rehellinen.
Uskon, että useimpien ensireaktio olisi epäilevä.
Sanoisit, että olet liian vanha, vaimostasi puhumattakaan.
Saara oli jo ohittanut vaihdevuodet eikä voinut enää saada lapsia.
Hän ei todellakaan ollut enää hedelmällisessä iässä.
Jos tämä tapahtuisi meille, useimmat pitäisivät sitä mahdottomana.
Ehkä tutkisimme internetistä, miten vanhana joku on saanut lapsen -
tai kuinka vanha on vanhin lapsen synnyttänyt nainen.
Menisimme lääkäriin selvittämään, pystymmekö vielä saamaan lapsia.
Sen jälkeen, kun olisimme keränneet sisäämme kaiken tämän epäuskon -
ja kaikkien mielipiteet ja lääketieteelliset syyt siihen, -
miksi se olisi mahdotonta, palaisimme Herran eteen -
ja kysyisimme, oliko Hän todella luvannut meille lapsen satavuotiaana.
Herra sanoisi luvanneensa, päättäisimme yrittää uskoa -
ja ihmettelisimme, miksi meistä olisi niin vaikea uskoa ja ottaa vastaan.
Kaiken keräämämme epäuskon takia!
Saatuamme sata ihmistä sanomaan, että se on mahdotonta, -
yritämme alkaa uskoa. Pieni, sinapinsiemenen kokoinen usko -
olisi riittänyt, ellemme olisi keränneet itseemme kaikkea tätä epäuskoa.
Room. 4:19 "eikä hän heikontunut uskossansa, vaikka näki, -
että hänen ruumiinsa oli kuolettunut - sillä hän oli jo noin satavuotias -
ja että Saaran kohtu oli kuolettunut".
Englanninkielisen käännöksen mukaan Abraham ei jäänyt -
pohtimaan tai ajattelemaan sitä, että hän ja Saara olivat jo vanhoja.
Tässä ei siis sanota Abrahamin olleen tietämätön siitä, -
että hän olisi lapsen syntyessä satavuotias -
ja että Saara olisi siinä vaiheessa 91-vuotias.
Toki hän tiesi kaiken tuon, mutta hän ei keskittynyt siihen.
Hän ei jäänyt märehtimään ja miettimään tuota asiaa.
Kenneth Hagin sanoi, ettet voi estää lintua lentämästä pääsi yli, -
mutta voit estää sitä tekemästä pesää hiuksiisi.
Jos Jumala sanoisi sinulle, että saisit lapsen satavuotiaana, -
sinulle saattaisi tulla mieleen, että se on mahdotonta, -
mutta sinun ei tarvitse pohtia sitä ja tehdä ajatuksesta uskosi estettä.
Abraham ei saanut kokea tuota ihmettä valtavan uskonsa vuoksi.
Hänen uskonsa ei ollut sen parempi kuin sinun tai minunkaan.
Ero oli hänen epäuskonsa tasossa, ei hänen uskonsa tasossa.
Hän ei ajatellut lupauksen kanssa ristiriidassa olevia asioita.
Tämä ohjelman katsojien joukossa ei ole montakaan tuollaista ihmistä.
Jokainen englantia puhuva ihminen maailmassa voisi nähdä tämän.
Se tarkoittaa yli 3,2 miljardia ihmistä.
Silti noiden 3,2 miljardin ihmisen joukossa ei ole kovin monta sellaista, -
jotka eivät olisi kytköksissä maailman epäilyyn ja epäuskoon.
Kuuntelet epäilystä, sinut kastetaan epäilyyn -
ja olet epäilyn aivopesemä. Kuulemme monenlaisia asioita.
Yritän olla katsomatta tv:tä paljon, mutta joskus katson sitä.
Vaikka löytäisi hyvän ohjelman, mainokset ovat kamalia.
Niissä puhutaan päänsärystä ja monenlaisista vaivoista.
Ne ovat täynnä epäilyä ja epäuskoa ja kertovat, -
että selviämme elämästä pillereiden avulla, emme Jumalan ja uskon.
Moni ei edes ajattele, että ne puhuvat epäuskoa.
Jos sinulla on päänsärky, et ajattele ensimmäisenä, -
että Jeesuksen haavat parantavat sinut, vaan olet kuullut tuhat kertaa, -
että päänsärkyyn tehoaa jokin lääke. Se on todellisempaa kuin Sana.
Et ehkä unohda, mitä Jumalan Sana sanoo, mutta kyse on siitä, -
kuinka usein kuulet jonkin asian.
Jos kuulet asian satoja kertoja, se tulee vaikuttamaan sinuun.
Useimmat meistä viettävät enemmän aikaa kuunnellen -
maailman lähestymistapaa kuin Jumalan Sanan näkökulmaa.
Saatat miettiä, miksi paraneminen on niin vaikeaa, vaikka uskot siihen.
Se johtuu siitä, kuuntelet jatkuvasti, kun ihmiset puhuvat epäuskoa.
Kuulet puhuttavan flunssakaudesta tai 50-vuotiaan terveysongelmista.
Annat noiden sanojen tulla, etkä vastusta niitä.
Se estää uskoasi toimimasta.
Jos palataan hevosvertaukseen, monilla on 10 hevosta -
vetämässä vastakkaiseen suuntaan, koska kuuntelemme epäuskoa.
Jeesus selitti, mikseivät opetuslapset voineet ajaa pahaa henkeä pojasta.
Hän ei sanonut sen johtuvan siitä, ettei heidän uskonsa riittänyt.
Hän sanoi, että se johtui heidän epäuskostaan.
Ongelma ei ollut liian vähäinen usko vaan liian suuri epäuskon määrä.
Voimme olla todella voitokkaita, jos olemme kuin Abraham.
Jos Jumala puhuu meille jotain, keskitymme vain siihen -
emmekä jää miettimään asioiden mahdottomuutta.
Emme edes ajattele näitä asioita. Keskitymme vain Jumalaan, -
ja jos Hän sanoo, että paranemme Jeesuksen haavojen hinnalla, -
uskomme sen. Emme ajattele lääkärin sanoja tai tuntemuksiamme.
Useimmille meistä on opetettu, kuinka olla epäuskoinen.
Meille on opetettu, mihin mikäkin oire johtaa.
Moni ei pidä tätä epäuskona, mutta se on vastoin Jumalan Sanaa.
En sano, että asiat ovat aina näin, mutta oman kokemukseni mukaan -
lääketieteellisen koulutuksen saaneet ihmiset, -
kuten lääkärit ja sairaanhoitajat, ovat kaikkein vaikeimpia parantaa.
Uskon, että se johtuu siitä valtavasta tiedon määrästä, -
jonka he ovat koonneet sisälleen.
Monien mielestä se ei ole epäuskoa, vaan tietoa asioiden olemuksesta, -
mutta se esitetään epäuskoisesta näkökulmasta.
Heille ei opeteta, että syöpäkasvain ei ole ongelma, -
jos uskoo Jumalaan, koska usko on kasvainta suurempi.
Asioita ei esitetä näin, ne esitetään pelosta käsin.
He tietävät, että syöpäkasvain on tappava.
He eivät lisää. "Ellei usko Jumalaan".
He vain kertovat, että siitä seuraa kuolema -
tietyn ajan kuluessa ilman mitään poikkeuksia.
Lääketiede esittää asiat epäuskon näkökulmasta: -
Näin asia vain on, kaikki on lopussa ja kaikki toivo mennyttä.
Asialle ei voi mitään. Tai jos sairaus on hoidettavissa, -
se ei lääketieteen mielestä voi parantua itsestään, -
vaan aivan tietynlaisella hoidolla.
Kaikki eivät pidä tätä epäuskona, mutta se on vastoin Jumalan Sanaa.
Näen tuhansien ihmisten paranevan parantumattomista sairauksista, -
mutta lääketieteellisen koulutuksen saaneet ovat vaikeimpia parantaa.
Ei heiltä uskoa puutu. He ovat syntyneet uudesti.
He tietävät, mitä Raamattu sanoo paranemisesta.
He ymmärtävät, että kaikki on mahdollista sille, joka uskoo.
Heillä on usko ja tämä tieto, mutta silti paraneminen on vaikeaa, -
koska heille on opetettu niin paljon epäilyä ja epäuskoa.
Heidät on opetettu katsomaan asioita vain inhimillisin silmin -
ja pilkkaamaan niitä ihmisiä, jotka vain luottavat Jumalaan -
eivätkä käytä kaikkia saatavilla olevia luonnollisia parannuskeinoja.
Se on epäuskoa, ja se estää ihmisten uskoa toimimasta.
En ole lääkäreitä vastaan. Ilman heitä kristityt olisivat kuolleet, -
sillä kristityt eivät luota Jumalaan. Lääkäreillä on kuitenkin -
vain inhimillistä ja luonnollista taitoa ja viisautta, -
paljon Jumalan viisautta heikompaa.
Silti useimmat ihmiset menevät heti sairastuttuaan tutkimuksiin -
selvittämään sairaudesta kaiken.
Ehkä joku muistaa syöpäsairaan Connie Weiskopfin todistuksen.
Ystävät kehottivat häntä selvittämään kaiken mahdollisen sairaudestaan.
Hänen olisi pitänyt ymmärtää, mitä hänen kehossaan tapahtui.
Hän toimi toisin, koska Herra sanoi, ettei hänen pitänyt tutkia sairautta -
vaan paranemista. Hän ei siis etsinyt tietoa syövästä, -
vaan löysi opetukseni paranemisesta. Hän tutustui siihen ja parani täysin.
Meillä on video Connie ja Dave Weis- kopfista ja Connien paranemisesta.
Connie keskittyi asioihin, jotka rakensivat uskoa, -
ei epäuskoon ja kielteisyyteen.
Toivottavasti ymmärrät ajatukseni. Jos olet syntynyt uudesti ja uskot, -
että Jumala voi yhä parantaa ja myös haluaa sinut terveeksi, -
sinulla on varmasti uskoa ainakin sinapinsiemenen verran.
Uskon, että uskosi riittää. Jos et näe haluamiasi tuloksia, -
se ei johdu uskon puutteesta vaan epäuskosi määrästä.
Hyvää tarkoittavat ihmiset istuvat ympärilläsi säälien sinua -
ja miettien, miten lapsesi tulevat selviämään ilman sinua -
ja millaiset hautajaiset haluat. Tämä puhe tekee uskosi tyhjäksi.
Pieni, sinapinsiemenen kokoinen uskosi riittäisi oikein hyvin -
mihin tahansa ihmeeseen, jota tarvitset, ellei olisi epäuskoa, -
joka kumoaa sen. Tämä on tärkeää.
Useimmat eivät näe asioita näin.
Kuvittele tässä kaksi lämpömittarin asteikkoa.
Oikeanpuoleinen mittaa uskoa -
ja vasemmanpuoleinen epäuskoa.
Useimmat eivät edes tiedosta, että epäusko on olemassa, -
mutta he hahmottavat jotenkin, että uskoa voi olla vähän tai paljon.
Jos he kohtaavat jotain vaarallista, he alkavat rakentaa uskoaan, -
mutteivät tiedosta epäuskoa. He antavat ihmisten puhua epäuskoa -
ja lääkäreiden kertoa, ettei toivoa enää ole, -
vaan he kuolevat pian.
He antavat ihmisten puhua itselleen epäuskon ajatuksia.
He tosin sanovat totuuden, mutta se on vain luonnollinen totuus.
Sinun täytyy keskittyä enemmän hengelliseen totuuteen.
Voisin puhua tästä pitkään. Jokin aika sitten opetin tästä aiheesta.
Jes. 54:17 "Jokainen ase, joka valmistetaan sinun varallesi, -
on oleva tehoton; ja jokaisen kielen, joka nousee käymään -
sinun kanssasi oikeutta, sinä osoitat vääräksi."
Tässä puhutaan siis aseista sekä kielistä, -
jotka nousevat sinua vastaan. Sanat ovat aseita.
Ihmiset voivat tarkoittaa hyvää ja sanoa vain luonnollisen totuuden, -
mutta jos he puhuvat vain asioiden luonnollisesta puolesta -
ikään kuin se olisi kaikki, eivätkä tunnusta Jumalan voimaa, -
jolla Jumala voi muuttaa asioiden luonnollisen tilan, -
en välitä, vaikka he tarkoittaisivat hyvää ja heillä olisi paljon todisteita.
Jos Jumalan yliluonnollista voimaa ei oteta huomioon, se on epäuskoa.
En koskaan antaisi lääkärin puhua minulle kuolemaa korjaamatta häntä.
Ehkä muistatte kertomuksen siitä, kun kävin lääkärintarkastuksessa.
Sitä tarvittiin järjestöni vakuutusyhtiötä varten.
Minulle tehtiin juoksumattotesti.
Todistin lääkärille ja hoitajalle siitä, että poikani herätettiin kuolleista.
He halusivat ajaa rintakarvani, mutta en suostunut siihen.
Rintaani kiinnitettiin kuusi elektrodia.
Kun olin juossut noin 12 minuuttia, aloin hikoilla, -
ja elektrodit alkoivat putoilla. Pidin kahta niistä paikoillaan, -
hoitaja piteli kahta ja lääkäri kahta. Kun testi oli ohi, -
lääkäri katseli papereitaan ja sanoi, että minulla oli ongelma.
Hän antoi minulle osoitteen ja käski mennä suoraan sinne.
Minulle piti tehdä lisää kokeita, ja joutuisin avosydänleikkaukseen -
ehkä jo ennen iltaa, sillä minulla oli vakava sydänvika.
Hän luki sen papereistaan. Useimmat ihmiset olisivat antaneet -
tuon lääkärin puhua nuo sanat, jotka ovat aseita uskoamme vastaan.
Olin järkyttynyt, koska koin olevani hyvässä kunnossa.
Katsoin häntä kymmenisen sekuntia ja sanoin sitten: "Se on valhe."
Lääkäri pysähtyi, katsoi minua -
ja kysyi: "Mitä sanoit?" Vastasin: "Se on vale. Sydämeni on kunnossa."
"Mitä tarkoitat?" "Katsot tuota paperinpalaa ja sanot, -
että minulla on vakava sydänvika."
Hän sanoi, että arvoni olivat pisteen sadasosan verran pielessä -
yhdessä kohtaa noin 12 minuutin kohdalla, kun elektrodit irtoilivat.
Ehkä se ei olisi mitään. Jokaisen sydän on vähän erilainen.
Poikkeavuus olisi silti hyvä tutkia. Ei hän äsken ollut noin sanonut.
Hän sanoi, että sydämessäni oli vika ja saattaisin joutua leikkaukseen.
Lääkäri sanoi, että oli vain kertonut pahimman mahdollisen tilanteen.
Hän oli kuitenkin esittänyt sen totuutena, joten nuhtelin häntä.
Meidän tulee osoittaa vääräksi jokainen kieli, joka vastustaa meitä.
Lääkäri puhui minua vastaan jotain päinvastaista kuin Jumala.
Lopulta lääkäri repi paperin ja sanoi: "Olet kunnossa, häivy täältä."
Hän myös hylkäsi testini, -
ja jouduin menemään uudestaan lääkärille.
Toisessa testissä minuun laitettiin varjoainetta, ja minulle kerrottiin, -
että juoksumattotestit ovat oikeassa vain joka toinen kerta.
Toisen testin mukaan minulla on 17-vuotiaan sydän, ja se on kunnossa.
Näin sinun tulee toimia. Sinun tulee olla niin vahva Sanassa, -
että osoitat vääriksi sanat, jotka puhuvat Sanaa vastaan -
ja uskot vain sitä, mitä Jumala sanoo.
Jos sinulla olisi tuollainen asenne etkä velloisi epäuskossa, -
huomaisit, että pieni, sinapinsiemenen kokoinen uskosi -
riittäisi täysin parantamaan sinut kaikista sairauksistasi.
Etsin jotain lisää elämääni. Joku antoi minulla Andrewin kasetin.
Hän kertoi myös seurakunnasta, joka oli Andrewin koulun kumppani -
Fort Collinsissa. Niinpä aloin kuunnella Andrewin opetuksia.
Huomasin, että hänellä oli se, mitä olin kaivannut elämääni.
Jeesus sanoi, että tekisimme suurempia tekoja kuin Hän itse.
Aloin kuunnella Andrewin opetuksia. Sitten sain syöpädiagnoosin.
Keräsin kaikki opetukset, aloin ruokkia uskoani -
ja näännyttää epäuskoani Jumalan Sanalla. Kirjoitin Andrewille.
Hän rukoili puolestani ja käski syöpää lähtemään kehostani.
Parin viikon kuluttua menin leikkaukseen.
Lääkäri soitti seuraavana päivänä ja sanoi, ettei ymmärtänyt koko juttua.
Kaikki syöpä oli poissa. Minä ja mieheni iloitsimme.
Sanoin tietäväni, mitä oli tapahtunut.
Syöpä oli minulle iso sairaus, mutta nyt se tuntuu vain flunssalta.
JÄLLEEN YKSI MUUTTUNUT ELÄMÄ
Päivän opetus on saatavissa Usko saaneesi -pakettina, -
johon kuuluu opetus CD- tai DVD-levyllä, -
kirja sekä työkirja, jossa on mukana koko opetus.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sarjan kuudes osa käsittelee sitä, että ongelma on epäuskomme.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia -
johonkin näistä Gospel Truth -kiertueen tapahtumista: -
Heinäkuussa hän on Pohjois- Carolinassa, Washingtonissa, -
New Yorkissa ja Oklahomassa.
Elokuussa hän on Oklahomassa, Kansasissa ja Floridassa.
Lisätietoja tapahtumista alueellasi saat nettisivuiltamme.
MUUTA ELÄMÄSI. MUUTA MAAILMA.
Suomennos: Anni Lähteenmäki
Investoi Charis-raamattukouluun ja Andrew Wommackin työhön.